
	Č: 21
	Členské štáty zabezpečia, aby akákoľvek introdukcia druhu vtákov, ktorý sa prirodzene nevyskytuje vo voľnej prírode na európskom území členských štátov, nemala negatívny vplyv na miestne rastlinstvo a živočíšstvo. V tejto súvislosti sa radia s Komisiou.

	§ 2
Základné pojmy
Na účely tohto zákona sa považuje za 
a) manažment introdukcie nepôvodných druhov súhrn opatrení, ktorých cieľom je  minimalizácia nepriaznivého vplyvu nepôvodných druhov na pôvodné druhy a prírodné biotopy, pričom zahŕňa najmä dôkladné posúdenie rizík introdukcie, obmedzenia nakladania s nepôvodnými druhmi a dohľad nad využívaním nepôvodných druhov,
§ 3
Obmedzenia týkajúce sa nepôvodných druhov
(3) Zakazuje sa vypúšťať nepôvodné druhy živočíchov, ak tento zákon neustanovuje inak.  Každý, kto drží v zajatí nepôvodné druhy živočíchov, je povinný zabezpečiť, aby nedošlo k ich úniku do životného prostredia.  
(4) Ministerstvo ustanoví vykonávacím predpisom zoznam nepôvodných druhov živočíchov, ktoré
a) je možné vypúšťať do životného prostredia bez obmedzení,
b) je možné vypúšťať do životného prostredia za podmienok určených ministerstvom.
(5) Ministerstvo môže ustanoviť vykonávacím predpisom zoznam nepôvodných druhov rastlín a nepôvodných druhov živočíchov, ktorých predaj a dovoz je zakázaný, ak je na základe dostupných vedeckých poznatkov možné predpokladať, že nepôvodný druh môže predstavovať riziko pre životné prostredie.
§ 4
Oznamovacia povinnosť
(1) Každý, kto vysadí a pestuje nepôvodné druhy rastlín, pre ktoré sú určené podmienky výsadby a pestovania [ § 3 ods. 2, písm. b)] alebo vypustí do životného prostredia nepôvodné druhy živočíchov, pre ktoré sú určené podmienky vypustenia do životného prostredia [§ 3 ods. 4, písm. b)], je povinný pred začatím tejto činnosti oznámiť Slovenskej inšpekcii životného prostredia tieto údaje:
a) meno a priezvisko, adresu bydliska, ak ide o fyzickú osobu; názov alebo obchodné meno, identifikačné číslo, adresu sídla, právnu formu, ak ide o právnickú osobu,
b) názov nepôvodného druhu, ktorý sa plánuje vysádzať, pestovať alebo vypúšťať,
c) lokalitu plánovanej výsadby, pestovania alebo vypustenia jedincov s uvedením katastrálneho územia a čísla parcely katastra nehnuteľností alebo GPS súradnice,
d) výmeru plochy, na akej sa plánujú vysádzať a pestovať nepôvodné druhy rastlín, 
e) obdobie plánovanej výsadby, pestovania alebo vypustenia jedincov.
(2) Oznamovacia povinnosť podľa odseku 1 sa nevzťahuje na výsadbu nepôvodných druhov podľa schváleného programu starostlivosti o les. 13)
§ 5
Posudzovanie rizika introdukcie 
(1) Posudzovanie rizika introdukcie nepôvodných druhov (ďalej len „posudzovanie rizika“) je vyhodnocovanie možných nepriaznivých vplyvov nepôvodných druhov organizmov na životné prostredie.14)
(2) Posudzovanie rizika zabezpečuje ministerstvo.

(3) Posudzovanie rizika sa vykonáva pre jednotlivé nepôvodné druhy organizmov a uskutočňuje sa podľa princípu prevencie a predbežnej opatrnosti,15) pričom zohľadňuje vedecky overené poznatky a dostupné odborné skúsenosti týkajúce sa posudzovaného druhu organizmu.
(4) Posudzovanie rizika pozostáva z vypracovania analýzy rizík a posúdenia analýzy rizík. Analýzu rizík vypracuje osoba poverená ministerstvom. Posúdenie vypracovanej analýzy rizík vykoná Zbor expertov pre nepôvodné druhy (§ 6).
(5) Obsahom analýzy rizík je
a) opis nepôvodného druhu vrátane jeho taxonomickej identity, jeho histórie a oblasti jeho prirodzeného výskytu, opis súčasného rozšírenia druhu na území Slovenskej republiky,
b) opis spôsobov a dynamiky rozmnožovania a šírenia nepôvodného druhu vrátane posúdenia, či existujú environmentálne podmienky potrebné na jeho rozmnožovanie a šírenie,
c) dôkladné posúdenie rizík introdukcie, udomácnenia a šírenia nepôvodného druhu za súčasných podmienok a za predvídateľných podmienok zmeny klímy so zreteľom na dostupné vedecké znalosti a dostupné odborné skúsenosti; pri posúdení rizík introdukcie sa prihliada najmä na možný nepriaznivý vplyv nepôvodného druhu na biodiverzitu a súvisiace ekosystémové služby, pôvodné druhy, chránené lokality, ohrozené biotopy, ľudské zdravie a hospodárstvo v prípade nekontrolovateľného šírenia druhu v životnom prostredí,  
d) posúdenie potenciálnych nákladov na odstránenie škôd v prípade nekontrolovateľného šírenia nepôvodného druhu v životnom prostredí, 
e) opis využitia nepôvodného druhu a vyčíslenie sociálnych a hospodárskych prínosov vyplývajúcich z jeho využitia.
(6) Výsledkom posudzovania rizika je písomné odporúčanie pre ministerstvo, ktoré je podkladom pre zaradenie alebo nezaradenie posudzovaného nepôvodného druhu organizmu na zoznam (§ 3 ods. 2 a 4). Obsahom odporúčania je návrh na zaradenie alebo nezaradenie posudzovaného nepôvodného  druhu organizmu na zoznam spolu so zdôvodnením zaradenia a podmienkami introdukcie, ak je to potrebné. Ministerstvo môže zaradiť na zoznam len druhy, ktoré zbor expertov odporučí zaradiť na zoznam.    
(7) Ak sa po zaradení nepôvodného druhu na zoznam (§ 3 ods. 2 a 4) zistí, že z dôvodu sprístupnenia nových alebo dodatočných vedeckých informácií, ktoré majú vplyv na posudzovanie rizika, alebo z dôvodu prehodnotenia existujúcich vedeckých informácií môže nepôvodný druh organizmu predstavovať riziko pre životné prostredie, ministerstvo zabezpečí opakované posudzovanie rizika na návrh zboru expertov.
§ 6
Zbor expertov pre nepôvodné druhy
(1) Ministerstvo zriaďuje Zbor expertov pre nepôvodné druhy (ďalej len „zbor expertov“) ako svoj poradný orgán vo veciach podľa tohto zákona.
(2) Zbor expertov je tvorený odborníkmi nominovanými vedeckými inštitúciami a odbornými organizáciami.
(3) Štatút a rokovací poriadok zboru expertov, v ktorých sa podrobne upraví postavenie a činnosť zboru expertov, vydá minister životného prostredia Slovenskej republiky.
(4) Úlohou zboru expertov je najmä príprava odborných odporúčaní pre ministerstvo vo veciach podľa tohto zákona.
Poznámky pod čiarou k odkazom 13 až 15 znejú:
„13) § 40 zákona č. 326/2005 Z. z. o lesoch v znení neskorších predpisov.
14) § 2 a 9 zákona č. 17/1992 Zb. o životnom prostredí v znení zákona Národnej rady Slovenskej republiky č. 287/1994  Z. z.  
15) § 13 zákona č. 17/1992 Zb. o životnom prostredí v znení zákona Národnej rady Slovenskej republiky č. 287/1994  Z. z. „

Bod 2
	Záverečné ustanovenia
1. Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do dvoch rokov od jej oznámenia. Bezodkladne o tom informujú Komisiu.
2. Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
3. Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.

	§ 30
	Týmto zákonom sa preberajú právne záväzné akty Európskej únie uvedené v prílohe č. 1.

